Document ID: /roh_data/filtered/fineweb-2-filterrobots_roh.jsonl.gz/28969

A partir da damaun, sonda ils 6 da zercladur, dastg'ins puspè far visitas en ospitals, chasas da reabilitaziun e psichiatrias dal Grischun. Quai ha l'uffizi da sanadad publitgà en il fegl uffizial dal chantun.
Be ina persuna il medem mument
I dat dentant restricziuns. Tranter auter dastga mintgamai mo ina persuna visitar il medem temp in pazient ed ina visita na dastga da principi betg cuzzar pli ditg ch'in'ura.
Obligaziun da cooperar
Latiers sto l'ospital far la segira ch'ils visitaders n'èn betg infectads. Persunas dal fatg ston quintar cun multas da fin a 20'000 francs, sch'ellas cuntrafan a l'obligaziun da cooperar, manaschis dal sectur da sanadad cun talas da fin a 50'000 francs.